XL 
ANNALES MUSEI NATIONALES HÜNGARICI. 
1913 
ADATOK AZ OLIVIN OPTIKAI ISMERETÉHEZ. 
Dr. Jugovics Lajos-íóI. 
(Három ábrával.) 
BEITRÄGE ZUR KENNTNIS DER OPTISCHEN 
EIGENSCHAFTEN DES OLIVINS. 
Von Dr. L. Jugovics. 
(Mit 3 Textfiguren.) 
I. MEDVESI OLIVIN. 
Somoskő nógrádmegyei község határában a «Medves Magosa» déli 
lejtőjén az egyik vízmosásban, dr. Krenner József egyetemi tanár úr, 
néhány évvel ezelőtt, laza összefüggésű bazalttufát talált, melynek erősen 
mállott vörösbarna, agyagszerű alapanyagában augit- és ritkábban olivin- 
kristályok ültek. Figyelmeztetésére én is gyűjtöttem e tufából, valamint 
a szomszédos vízmosásokat is átkutattam és sikerült egy másik vízmosás¬ 
ban a forrás mellett kisebb-nagyobb tömböket találni e tufából, mely¬ 
nek alapanyaga még lazább és világosabb sárga volt, de sokkal nagyobb 
mennyiségben és nagyságban fordultak benne elő az augit- és olivin- 
kristályok. 
Jelen dolgozatomban csak az olivineken végzett vizsgálataimról 
akarok beszámolni, míg az augitokat később fogom ismertetni. 
A tufa agyagos alapanyagában ülnek az olivinkristályok, melyeknek 
felülete rendesen érdes, sőt kimart ; csak ritkán találni ép, fényes lapok¬ 
tól határolt kristályokat, melyek a kristálytani vizsgálatra is alkalmasak. 
A kristályok általában a b (010) lap részint kissé táblásak, melyek 
hossza a 9 mm-t, szélessége a 6 mm-t is eléri. Színük a mállás foka 
szerint a sárgás zöldtől, a vöröses sárgáig változik. 
A kicsiny, jól kifejlődött fényes lapoktól határolt kristályokon vég¬ 
zett mérésekből a következő formák jelenlétét lehetett megállapítani: 
b = 010 k = 021 
m — 110 d = 101 
s = 120 e m Hl 
21 * 
